Diari Oficial de la Generalitat Valenciana


Sumari del DOGV 1420, del 12-11-1990 (1990/819352)

RESOLUCIÓ de 14 de setembre de 1990, de la Direcció General d'Ordenació i Innovació Educativa de la Conselleria de Cultura, Educació i Ciència, per la qual es convoca un Programa de Formació Permanent de Matemàtiques dirigit a centres pública i centres privats concertats i al professorat de nivells no universitària de l'ensenyament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1420

Data del DOGV
:   12-11-1990

Secció del DOGV
:   ALTRES DISPOSICIONS

Número del document
:   1990/819352


Data del document
:   14-09-1990

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 14 de setembre de 1990, de la Direcció General d'Ordenació i Innovació Educativa de la Conselleria de Cultura, Educació i Ciència, per la qual es convoca un Programa de Formació Permanent de Matemàtiques dirigit a centres públics i centres privats concertats i al professorat de nivells no universitaris de l'ensenyament.  
El projecte per a la reforma de l?ensenyament emprés per l'Administració comporta, a més de la reestructuració de l'actual sistema educatiu i de l'ampliació de l?ensenyament obligatori, un canvi en la concepció del currículum escolar.  
Aquest procés necessita anar acompanyat de la posada en marxa d'un conjunt de programes institucionals de formació permanent que proporcione al professorat els mitjans perquè siga capaç d'adaptar qualsevol projecte curricular a les particularitats del seu centre i dels alumnes, dins el marc i les bases que fixe l'Administració.  
Atés que la finalitat d'aquesta iniciativa és aconseguir als centres d'ensenyament un clima que afavoresca l?elaboració de projectes col·lectius i la necessària renovació pedagògica, correspondrà als centres, per mitjà dels respectius Consells Escolars, proposar els professors i professores per a participar en els programes de formació del professorat i col·laborar en la mesura de les seues possibilitats en la realització i consecució dels objectius marcats.  
Per tot això i fent ús de les competències que em confereix l'article 15 del Decret 95/1987, de 17 d'agost, del Consell de la Generalitat Valenciana,  
RESOLC  
Primer. Convocatòria  
Convocar un Programa de Formació Permanent de Matemàtiques, destinat al professorat que imparteix la docència d'aquesta assignatura en centres públics i privats concertats d'EGB i EM de la Comunitat Valenciana.  
Segon. Finançament  
Les despeses derivades d'aquesta convocatòria seran sufragades a càrrec del Programa 423.10 del pressupost de l'any 1990 i de les aplicacions pressupostàries que determine el caràcter de la despesa.  
Tercer. Organització  
L?organització de les diferents etapes del programa de formació correspon a la Direcció General d'Ordenació i Innovació Educativa, mitjançant el Servei de Formació del Professorat en coordinació amb el Programa d'Innovació i Reformes Experimentals i comptant amb la participació dels Centres de Professors de la Comunitat Valenciana.  
Quart. Objectius  
Aquest programa de formació del professorat pretén fonamentalment que, mitjançant un treball col·lectiu, les professores i professors assistents incrementen la seua capacitat per a crear situacions adequades que afavoresquen l'aprenentatge significatiu de les matemàtiques per part dels alumnes, i també el desenvolupament d'estratègies de canvi conceptual, metodològic i actitudinal, i aprofundesquen alguns coneixements científics. De la mateixa manera es pretén afavorir la discussió, elaboració, experimentació i avaluació de materials concrets de treball per a la classe.  
Cinqué. Participants  
El programa va dirigit al professorat i als centres públics i centres privats concertats d'ensenyament no universitari de les províncies de València, Alacant i Castelló.  
Es convoquen 120 places (100 d'oferta pública i 20 de lliure designació per l'Administració, destinades aquestes últimes a la preparació de futurs tutors del programa).  
Fins a un màxim del 5% de les places oferides públicament en cada curs es destinaran a professors la tasca docent dels quals es realitze en centres d'ensenyament privat concertat de les tres províncies de la Comunitat Valenciana.  
La distribució de les places d'oferta pública és la següent:  
- Per nivells educatius:  
\* 60 per a professorat d'EGB  
\* 40 per a professorat d'EM  
En les peticions de places als cursos que es realitzaran a València i Castelló, es prioritzaran les sol·licituds de centres i professors que, havent estat seleccionats després de participar en la convocatòria de 20 de juny de 1989 (publicada en el DOGV de 21 d'agost), no realitzaren el curs en les dates previstes per quedar interromput el programa, amb excepció dels professors d'EGB que, encara que havien sigut seleccionats, no exerceixen docència en l'actualitat en els cursos 7é i 8é d'EGB. En els centres d'EGB que es produesca aquesta circumstància, el Consell Escolar podrà proposar la substitució dels professors/res que quan escaigué foren seleccionats per altre/s que es troben impartint matemàtiques en 7é i 8é, o bé, garantir als professors proposats anteriorment la impartició de docència en aquests cursos durant els dos anys de durada del programa.  
Els centres participants, per mitjà del Consell Escolar, proposaran un o dos professors o professores amb el perfil següent:  
EGB: Professorat que impartesca durant els dos anys de durada del programa l'àrea de matemàtiques en els cursos 7é i 8é d'EGB.  
BUP: Professorat que impartesca matemàtiques en 1r. o 2n., durant els dos anys de durada del programa.  
FP: Professorat de FP que impartesca matemàtiques en 1r. grau, durant els dos anys de durada del programa.  
El professorat proposat, a més, haurà de reunir aquests requisits:  
- Estar en activitat i amb destinació definitiva al centre, per als funcionaris docents.  
- Tenir un contracte definitiu, per al professorat de centres privats concertats.  
- No haver participat, almenys els dos últims anys, en cursos de Formació del Professorat de característiques similars a aquest programa.  
Sisé. Estructura del programa  
La durada d'aquest programa serà de dos cursos acadèmics i constarà de les fases següents:  
FASE A: INICIAL- INTENSIVA. Tindrà una durada de 300 hores, en què es treballarà diàriament de dilluns a divendres, de 9,30 a 13,30 hores, i dues vesprades setmanals de 15,30 a 17,30 hores. Durant aquest període es procedirà a la discussió i fonamentació de les propostes didàctiques, estudi de problemes fonamentals en el procés ensenyament- aprenentatge (treballs pràctics, resolució de problemes, anàlisi de les actituds dels alumnes envers els treballs d'investigació), i també a l?elaboració i discussió de materials concrets de treball per a la classe en què s'apliquen les propostes didàctics discutides.  
FASE B: D?APLICACIO. Desenvolupada mitjançant treballs en el mateix centre i en seminaris permanents, que comprendrà almenys 50 hores de durada, que s'iniciarà a partir de l'acabament de la fase A.  
Estarà dividida en dues parts. En la primera, de dos mesos de durada, els participants constituïts en grups de treball es reuniran una vesprada quinzenalment de 18 a 20 hores, per al cicle 12-14 anys, i una altra vesprada a la quinzena de 16,30 a 18,30 hores, per al cicle 14-16 anys. En aquestes reunions cada grup comptarà amb un tutor i es dedicarà fonamentalment al seguiment del treball realitzat a classe, a l'anàlisi de l'aplicació dels materials elaborats en la fase anterior, a l'estudi dels problemes que es plantegen, elaboració de nous materials, etc. Així mateix, està previst per a aquest període visites a classe, tant dels tutors com dels participants entre ells, sempre que això siga possible.  
En la segona part de la fase B, els grups treballaran de manera autònoma, si bé cada tutor es reunirà amb el seu grup almenys una vegada al mes.  
FASE C: DE SEGUIMENT. Realitzada durant el curs escolar 1991-92. Durant aquesta fase, els participants es comprometen a seguir treballant en els grups constituïts, comptant amb la col·laboració de l'assessor o assessora del CEP de zona, que actuarà com a coordinador dels grups.  
Seté. Cursos que s'ofereixen  
Els cursos que s'ofereixen són els següents:  
   
 Curs Ciutat de Nre. Calendari previst  
 Nº Realització Places  
   
 1 Alacant 30 Fase A: Començament 1r. trim. 1990-91  
 Fase B: resta del curs 1990-91  
 Fase C: curs escolar 1991-92  
 2 Torrent 30 Fase A: Començament 2n. trim. 1990-91  
 (València) Fase B: resta del curs 1990-91  
 Fase C: curs escolar 1991-92  
 3 Castelló 30 Fase A: Començament 2n. trim. 1990-91  
 Fase B: set-des. 1991-92  
 Fase C: resta del curs 1991-92  
 4 Pedreguer 30 Fase A: Començament 1r. trim. 1990-91  
 (Alacant) Fase B: resta curs 1990-91  
 Fase C: curs escolar 1991-92  
 TOTAL 120  
Vuité. Condicions de participació  
Les condicions de participació seran les següents:  
a) La matrícula i l?assistència als cursos serà gratuïta.  
b) Durant la Fase A, el professorat de centres públics seleccionat serà eximit de docència, i per a això la Conselleria de Cultura, Educació i Ciència nomenarà els substituts que caldran. Les despeses derivades de les substitucions del professorat seleccionat de centres privats concertats aniran a càrrec de la Direcció General de Centres i Promoció Educativa.  
c) Durant les fases A i B al professorat participant el lloc de residència i centre de treball del qual es trobe fora del lloc on es realitzen les activitats de formació i en un radi superior a 20 Km, se li abonaran les despeses de desplaçament, valorades segons l?import dels bitllets en serveis públics des del lloc de residència a la ciutat on s'impartesca el curs i viceversa. També se sufragaran les despeses d'allotjament i restauració quan s?acrediten dificultats diàries de desplaçament. El professorat que necessite viatjar en vehicle particular haurà de sol·licitar autorització prèvia al Servei de Formació del Professorat de la Direcció General d'Ordenació i Innovació Educativa perquè li siguen abonades les despeses per desplaçament.  
e) Els professors participants quedaran obligats a assistir a la totalitat de les classes i a realitzar totes les activitats programades en el curs.  
Nové. Criteris de selecció i barem  
Els aspirants seran seleccionats d'acord amb els requisits i criteris preferents que s'indiquen en el barem següent:  
a) Centres i professorat que participen en els plans experimentals de reforma educativa, justificat mitjançant un informe del cap del Programa d'Innovació i Reformes Experimentals de la Conselleria de Cultura, Educació i Ciència (fins a 5 punts)  
b) Centres i professorat que participen en els projectes i activitats que organitzen els CEP, justificat mitjançant un informe signat pel director del CEP (fins a 5 punts)  
c) Centres i professorat que hagen participat o que participen en convocatòries públiques de projectes d'innovació, investigació i experimentació educativa (fins a 5 punts)  
d) Centres i professorat que impartesquen l?ensenyament en valencià, justificat mitjançant un escrit signat pel director del centre en què se certifique que el professor proposat imparteix l?ensenyament en valencià en grau de tractament total, segons el pla específic d'extensió progressiva del valencià (fins a 5 punts)  
e) Currículum dels professors proposats:  
- Expedient acadèmic (fins a 3 punts)  
- Experiència docent com a professor en l'àrea o cicle objecte de la convocatòria (0,5 punts per any, fins a 3 punts)  
- Participació en grups i seminaris didàctics en relació amb la matèria del curs (fins a 7 punts)  
- Participació en investigacions de caràcter científic o didàctic relacionades amb l'àrea, cicle o matèria objecte del curs (fins a 7 punts)  
- Publicacions de caràcter científic o didàctic relacionades amb els objectius del curs (fins a 7 punts)  
- Altres mèrits que, a parer del participant, tinguen relació amb els objectius d'aquests cursos. cursos, jornades, etc. (fins a 3 punts)  
TOTAL 50 punts  
Deu. Avaluació  
L?avaluació dels professors participants es realitzarà tenint en compte el rendiment obtingut per cada alumne en els aspectes teòrico- pràctics del curs i la realització dels treballs que es desenvolupen al llarg d'aquest.  
L?avaluació global dels assistents s'expressarà en una acta en termes ?d'apte" o "no apte". En aquesta avaluació es consideraran com a elements a tenir en compte tant el rendiment obtingut, com les faltes d'assistència no justificades, i també el no compliment d'algun dels termes de la convocatòria.  
Onze. Documentació  
Les sol·licituds es realitzaran mitjançant instància individual dirigida al director general d'Ordenació i Innovació Educativa, i s'hi adjuntaran els documents següents:  
1. Fotocòpia de l'acta del Consell Escolar per què el centre acorda participar en aquesta convocatòria, proposant el professor/a i en què conste la seua acceptació expressa de complir les condicions exigides en el punt cinqué d'aquesta Resolució.  
2. Escrit del director/a del centre en què s'indique expressament que al professor o professora sol·licitant se li reserva, cas de ser seleccionat i durant els dos anys de durada del programa, plaça en algun dels cursos exigits en la convocatòria (matemàtiques en 7é i/o 8é d'EGB; matemàtiques 1r. i/o 2n. curs de BUP; matemàtiques 1r. grau FP 1)  
3. Documents justificatius dels mèrits adduïts en la instància de sol·licitud.  
4. Informe o informes signats per l?organisme competent, si s'escau, de complir algun dels criteris que s'estimen com a prioritaris per a participar en el programa.  
D'acord amb el que diu la base cinquena d'aquesta convocatòria, aquells centres i professors que van ser seleccionats quan escaigué per la convocatòria de 20 de juny de 1989 no necessitaran trametre més documentació que la instància de sol·licitud segons el model oficial, i un certificat de la direcció del centre indicant que s'accepten les condicions de participació que estableix aquesta nova convocatòria.  
Dotze. Termini i lloc de presentació de les documentacions.  
El termini de presentació de sol·licituds serà de 20 dies hàbils a partir de la data de publicació en el Diari Oficial de la Generalitat Valenciana d'aquesta Resolució.  
Les sol·licituds podran presentar-se als Serveis Territorials de Cultura, Educació i Ciència, als Centres de Professors, o per qualsevol dels mitjans que estableix l'article 66 de la Llei de Procediment Administratiu.  
Les sol·licituds s'ajustaran obligatòriament al model d'instància que s'adjunta com a annex a aquesta Resolució.  
Tretze. Retirada de documentació  
Durant el mes següent a la publicació de la Resolució definitiva, els participants podran retirar la documentació al Servei de Formació del Professorat de la Direcció General d'Ordenació i Innovació Educativa de la Conselleria de Cultura, Educació i Ciència, directament o mitjançant persona autoritzada. Transcorregut aquest termini es perdrà el dret sobre aquesta.  
Catorze. Comissió de selecció  
La Convocatòria serà resolta per una Comissió presidida pel director general d'Ordenació i Innovació Educativa o persona en qui delegue, i composta per:  
- Un representant de la Direcció General de Centres i Promoció Educativa, designat pel director general corresponent, amb nivell de cap de Servei.  
- Un representant de la Direcció General de Règim Econòmic i de Personal, designat pel director general corresponent, amb nivell de cap de Servei.  
- El cap del Servei de Formació del Professorat.  
- El cap del Programa d'Innovació i Reformes Experimentals.  
- El director del Programa Institucional de Formació del Professorat en l?àrea de matemàtiques.  
- Un coordinador del Programa d'Innovació i Reformes Experimentals en l?àrea de matemàtiques, a proposta del director general d'Ordenació i Innovació Educativa.  
- Un assessor tècnico- pedagògic de CEP especialista en la matèria, a proposta del director general d'Ordenació i Innovació Educativa.  
Actuarà com a secretari de la Comissió, amb veu però sense vot, un funcionari de la Direcció General d'Ordenació i Innovació Educativa, designat pel director general.  
A les reunions de la Comissió podran assistir representants dels sindicats que formen part de la Mesa Sindical Sectorial d'Educació, amb veu però sense vot.  
Quinze. Exposició pública de les llistes de seleccionats i reclamacions.  
La llista de seleccionats es farà pública a la Conselleria de Cultura, Educació i Ciència, als CEP i als Serveis Territorials de Cultura i Educació, i hi haurà un termini de set dies per a reclamar davant la Comissió Seleccionadora.  
Les reclamacions seran trameses directament a la Direcció General d'Ordenació i Innovació Educativa (Av. Campanar, 32. 46485- València).  
Una vegada resoltes les reclamacions es farà pública la llista definitiva de centres i professors admesos en la convocatòria, i seguidament la Direcció General d'Ordenació i Innovació Educativa ho notificarà a aquests i n'assabentarà també els Serveis Territorials de Cultura i Educació i els Centres de Professors.  
DISPOSICIO FINAL  
Primera  
La Direcció General d'Ordenació i Innovació Educativa expedirà el corresponent diploma als professors participants que siguen considerats aptes, en finalitzar les tres fases del programa, i per a això tindrà en compte les actes presentades pel director del programa.  
Els participants considerats no aptes rebran un certificat d?assistència, sempre que aquesta haja sigut superior al 75% de les sessions.  
València, 14 de setembre de 1990. - El director general d'Ordenació i Innovació Educativa: Baltasar Vives i Moncho.  
ANNEX I  
INSTANCIA DE SOL·LICITUD  
Cognoms Nom NRP   
que presta serveis actualment al centre de   
sol·licita que li siga concedida una plaça per a participar en el curs de matemàtiques, convocat per la Resolució de 14 de setembre de 1990, de la Direcció General d'Ordenació i Innovació Educativa de la Conselleria de Cultura, Educació i Ciència, i aporta les dades següents:  
A) DADES DEL CENTRE:  
Tipus de centre: Públic Privat concertat   
Nom del centre   
Adreça   
Localitat CP tel   
 EGB BUP FP1 FP2 Bach. Exper.  
Ens. que se imparteix   
Nombre d?alumnes   
Nombre total de professors del centre   
Nombre de grups en cada nivell   
B) DADES PERSONALS DEL PROFESSOR:  
Adreça CP   
Localitat Tel DNI   
C) DADES PROFESSIONALS:  
1. Especialitat   
2. Area o assignatura que ensenya actualment   
3 Situació professional   
4. Cursos en què impartirà l'àrea de matemàtiques durant l'any escolar 1990-91   
D) REQUISITS QUE COMPLEIX EL PROFESSOR:  
a) Participació amb el centre en els plans experimentals de Reforma Educativa   
 SI NO  
\* Anys en què participa en l'experiència   
b) Participació amb el seu centre en projectes i activitats que organitza un CEP   
 SI NO  
\* Anys en què ha participat en aquests projectes   
\* CEP que ho certifica   
c) Participació en convocatòries públiques de projectes d'innovació, investigació i experimentació   
 SI NO  
\* Títols dels projectes:  
   
   
   
\* Anys en què ha participat en aquests projectes   
d) Participa amb el centre en la línia d'ensenyament en valencià SI NO  
\* Anys que ha impartit l'àrea en valencià   
E) CURRICULUM  
\* Expedient acadèmic:  
\* Titulació   
\* Especialitat   
Experiència docent com a professor en l'àrea, cicle o matèria objecte de la Convocatòria SI NO  
Anys d'experiència docent en l'àrea, cicle o matèria   
   
\* Participació en grups i seminaris en relació amb la matèria del curs SI NO  
Nombre de grups   
Anys de durada   
Noms dels seminaris o grups   
   
\* Participació en investigacions de caràcter científic o didàctic relacionades amb l'àrea, cicle o matèria objecte del curs: SI NO  
Nombre   
Títols dels projectes   
\* Publicacions de caràcter científic o didàctic relacionades amb la matèria:  
Nombre   
Tipus de publicació   
Títols   
   
\* Altres mèrits   
   
   
 , de de 1990.  
Vist i Plau Signat:  
El director del centre El professor  
DIRECCIO GENERAL D'ORDENACIO I INNOVACIO EDUCATIVA